Na temelju članka 66. Zakona o gospodarenju otpadom (Narodne novine br. 84/2021) i članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na sjednici održanoj dana \_\_\_\_\_\_\_\_\_\_\_\_2022. godine, donosi

**ODLUKU**

**o** **izmjenama i dopunama Odluke o načinu pružanja javne usluge sakupljanja**

**komunalnog otpada u Gradu Makarska**

**Članak 1.**

U Odluci o načinu pružanja javne usluge sakupljanja komunalnog otpada u Gradu Makarska (Glasnik Grada Makarske br. 1/22) daju se sljedeće izmjene i dopune:

Članak 35. mijenja se i glasi:

*(1) Davatelj usluge odobrava kriterije za umanjenje cijene javne usluge u cilju smanjenja nastajanja miješanog komunalnog otpada, biootpada i u cilju poticanja korisnika usluge na korištenje mobilnog reciklažnog dvorišta na način da se popust na cijenu javne usluge odobrava korisnicima kategorije kućanstvo u obračunskom razdoblju kada je korisnik usluge:*

*- koristio mobilno reciklažno dvorište,*

*- sudjelovao na edukaciji o postupanju s komunalnim otpadom u organizaciji Grada*

*Makarske,*

*- ako koriste pelene za djecu i pelene za inkontinenciju.*

*(2) Popuste i uvjete iz prethodnog stavka odredit će Cjenikom davatelj usluge.*

*(3) Davatelj usluge odobrava kriterije za umanjenje cijene javne usluge u cilju smanjenja nastajanja miješanog komunalnog otpada na način da se popust na cijenu javne usluge odobrava korisniku usluge kategorije koji nije kućanstvo za obračunsko razdoblje u kojem je predao do 480 litara miješanog komunalnog otpada.*

**Članak 2.**

U PRILOGU - OPĆI UVJETI UGOVORA O KORIŠTENJU JAVNE USLUGE SAKUPLJANJA KOMUNALNOG OTPADA NA PODRUČJU GRADA MAKARSKE članak 4. stavak 3. mijenja se i glasi:

*Trajno nekorištenje nekretnine smatra se ako je potrošnja struje manja od 6 kw/h godišnje i potrošnja vode do 2 kubika godišnje.*

**Članak 4.**

Ova Odluka o izmjenama i dopunama Odluke o načinu pružanja javne usluge sakupljanja

komunalnog otpada u Gradu Makarska stupa na snagu osmog dana od dana objave u Glasniku Grada Makarske.

KLASA: 360-01/21-01/8

URBROJ:2181-6-03/03-22-6

Makarska, \_\_\_\_\_\_\_\_\_\_\_\_\_\_\_\_\_2022.g.

PREDSJEDNICA GRADSKOG VIJEĆA

Gordana Muhtić, dipl.iur.

**Obrazloženje**

Odluka o načinu pružanja javne usluge sakupljanja komunalnog otpada na području Grada Makarske donesena je na 6. sjednici Gradskog vijeća održanoj 28. siječnja 2022.g.

U amandmanu koji je uvršten u osnovni tekst Odluke ispravlja se greška na način kako je to navedeno u predloženoj Odluci o izmjenama i dopunama Odluke o načinu pružanja javne usluge sakupljanja komunalnog otpada u Gradu Makarska, jer je omaškom izostavljen broj stavka: „(2)“, ispred teksta: „Popuste i uvjete iz prethodnog stavka odredit će Cjenikom davatelj usluge“ te je dosadašnji stavak (2) postao stavak (3).

U PRILOGU - OPĆI UVJETI UGOVORA O KORIŠTENJU JAVNE USLUGE SAKUPLJANJA KOMUNALNOG OTPADA NA PODRUČJU GRADA MAKARSKE u članku 4. stavku 3. ispravljena je greška u pisanju, jer je umjesto „5 m³“, trebalo stajati „2 kubika“, kako je to navedeno i u stavka 3. članka 9. usvojene Odluke.

Slijedom navedenog, predlaže se Gradskom vijeću usvojiti predloženu Odluku o izmjenama i dopunama Odluke o načinu pružanja javne usluge sakupljanja komunalnog otpada u Gradu Makarska.

Gradonačelnik

dr.sc. Zoran Paunović